CELEX: 62010CN0335
Language: sk
Date: 2010-07-06 00:00:00
Title: Vec C-335/10: Návrh na začatie prejudiciálneho konania, ktorý podal Curtea del apel Craiova (Rumunsko) 6. júla 2010 — Administrația Finanțelor Publice a Municipiului Târgu-Jiu, Administrația Fondului pentru Mediu/Claudia Norica Vijulan

9.10.2010   
            
            
               SK
            
            
               Úradný vestník Európskej únie
            
            
               C 274/7
            
         Návrh na začatie prejudiciálneho konania, ktorý podal Curtea del apel Craiova (Rumunsko) 6. júla 2010 — Administrația Finanțelor Publice a Municipiului Târgu-Jiu, Administrația Fondului pentru Mediu/Claudia Norica Vijulan
   (Vec C-335/10)
   ()
   2010/C 274/10
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Curtea del apel Craiova
   
      Účastníci konania pred vnútroštátnym súdom
   
   
      Odvolatelia: Administrația Finanțelor Publice a Municipiului Târgu-Jiu, Administrația Fondului pentru Mediu
   
      Odporkyňa: Claudia Norica Vijulan
   
      Prejudiciálne otázky
   
   
               1.
            
            
               Má sa článok 110 ZFEÚ (pôvodný článok 90 ES), prvý odsek, vykladať v tom zmysle, že zakazuje členskému štátu stanoviť poplatok, ktorý by mal charakteristiky dane za znečistenie upravenej mimoriadnym nariadením vlády č. 50/2008, v znení mimoriadneho nariadenia vlády č. 218/2008, od ktorej sú oslobodené motorové vozidlá kategórie M1 s emisnou triedou Euro 4 a zdvihovým objemom motora neprevyšujúcim 2 000 cm3, ako aj všetky motorové vozidlá kategórie N1 s emisnou triedou Euro 4, ktoré boli prvýkrát prihlásené do evidencie v Rumunsku alebo v inom členskom štáte v období od 15. decembra 2008 do 31. decembra 2009, ktorá sa však uplatňuje na podobné alebo konkurenčné ojazdené motorové vozidlá pochádzajúce z iných členských štátov, prihlásené do evidencie pred 15. decembrom 2008, a môže tak táto daň predstavovať vnútroštátne zdanenie výrobkov z iných členských štátov, ktoré je nepriamo diskriminačné v porovnaní so zdanením domácich výrobkov, pretože ochraňuje domácu výrobu nových motorových vozidiel?
            
         
               2.
            
            
               Má sa článok 110 ZFEÚ (pôvodný článok 90 ES), prvý odsek, vykladať v tom zmysle, že zakazuje členskému štátu stanoviť poplatok, ktorý by mal charakteristiky dane za znečistenie upravenej mimoriadnym nariadením vlády č. 50/2008, v znení mimoriadneho nariadenia vlády č. 218/2008, od ktorej sú oslobodené motorové vozidlá kategórie M1 s emisnou triedou Euro 4 a zdvihovým objemom motora neprevyšujúcim 2 000 cm3, ako aj všetky motorové vozidlá kategórie N1 s emisnou triedou Euro 4, ktoré boli prvýkrát prihlásené do evidencie v Rumunsku alebo v inom členskom štáte v období od 15. decembra 2008 do 31. decembra 2009, zatiaľ čo sa uplatňuje na motorové vozidlá s technickými vlastnosťami odlišnými od tých uvedených vyššie a ktoré boli prihlásené do evidencie v rovnakom období v iných členských štátoch, a môže tak táto daň predstavovať vnútroštátne zdanenie výrobkov z iných členských štátov, ktoré je nepriamo diskriminačné v porovnaní so zdanením domácich výrobkov, pretože ochraňuje domácu výrobu nových motorových vozidiel?